钦定古今图书集成/明伦汇编/官常典/第317卷 > 李杰
## 钦定古今图书集成/明伦汇编/官常典/第317卷 > 李杰

按《明外史张昇传》：“‘李杰，字世贤，常熟人。成化二年进
士，入翰林。弘治中，累迁至太常少卿，兼侍读学士，掌
院事。正德初，历礼部左右侍郎，常与昇共事。既代为
尚书。会刘瑾势益张，晋府镇国将军表槏等贿瑾，请
进爵为郡王。杰言表槏父靖王由世子追封，与实封
之子不同，不宜许’。诏下廷臣议，议者多阿瑾意，言父”
既追封，其子亦应进爵。诏许表槏兄弟四人进封，而
切责杰等，诘前议者主名。杰言：“前寝周悼王庶子睦
梀等加封者，故尚书昇也。”乃夺昇散官及岁夫月米，
而责杰委罪前官，复令具状。杰言：“昇主议时，臣及今
南京吏部尚书王华实为侍郎，与司官张琮等皆有
罪。”诏杰、华致仕，琮等降谪有差。杰持己矜严，在部逾
年，遽以忤权奄去，时论惜之，昇与杰皆归。十年卒，昇
谥《文僖》。杰赠太子少保，谥《文安》。